32003R1701
L 243/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1701/2003 НА КОМИСИЯТА
от 24 септември 2003 година
за привеждане в съответствие на член 6 от Регламент (ЕО) № 1592/2002 на Европейския парламент и на Съвета относно общите правила в областта на гражданското въздухоплаване и създаването на Европейска агенция за авиационна безопасност
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1592/2002 на Европейския парламент и Съвета от 15 юли 2002 г. относно общите правила в областта на гражданското въздухоплаване и създаването на Европейска агенция за авиационна безопасност (1) и по-специално член 6, параграф 2 от него,
като има предвид, че:
(1)
Член 6, параграф 1 от Регламент (ЕО) № 1592/2002 изисква продуктите, частите и уредите да отговарят на изискванията за защита на околната среда на приложение 16 към Конвенцията за международно гражданско въздухоплаване (наричана по-долу Чикагска конвенция), публикувана през ноември 1999 г., с изключение на допълненията към нея.
(2)
Чикагската конвенция и нейните приложения бяха изменени след приемането на Регламент (ЕО) № 1592/2002, изисквайки привеждане в съответствие на член 6, параграф 1 от него с процедурата по член 54, параграф 3 от същия регламент.
(3)
Мерките, предвидени в настоящия регламент, са в съответствие със становището на Европейската агенция за авиационна безопасност, учредена по силата на член 54 от Регламент (ЕО) № 1592/2002,
ПРИЕ НАСТОЯЩИЯ РЕГЛАМЕНТ:
Член 1
В член 6 от Регламент (ЕО) № 1592/2002 първият параграф се заменя със следното:
„1. Продуктите, частите и уредите следва да отговарят на изискванията за защита на околната среда, съдържащи се в Приложение 16 към Чикагската конвенция, публикувана през март 2002 г., за том I и ноември 1999 г. за том II, с изключение на допълненията към приложение 16.“
Член 2
Настоящият регламент влиза в сила на 28 септември 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 септември 2003 година.